
Læren  om  Saar  har  hidtil  været  fremstillet  som  en  broget 
Mangfoldighed  af  de  forskj elligste  ydre  Forekomster,  uden  til- 
strækkelig Oplysning  om  den  indre  fysiologiske  Proces,  der  fore- 
gaar  i ethvert  Saar.  Og  dog  er  det  netop  denne  Fællesproces 
for  alle  Saar,  der  først  maa  kunne  opfattes  som  Enhed  i Mang- 
foldigheden af  Variationer,  forinden  der  kan  blive  Spørgsmaal 
om  tilfulde  at  vurdere  den  rette  Betydning  af  de  forskjellige 
Saars  ulige  Beskaffenhed.  Det  er  dernæst  ogsaa  kun  gjennem 
den  rette  Opfatning  af  de  forskjellige  Saar-Fænomeners  Be- 
tydning for  Tilhelingen  og  Helbredelsen,  at  der  aabnes  Over- 
sigt overalt,  hvad  der  er  nødvendigt  og  skadeligt  for  Behand- 
lingen af  de  forskjellige  Saar.  Men  for  at  kunne  adskille  det 
Nødvendige  eller  Væsentlige  fra  det  Tilfældige  eller  Uvæsent- 
lige, udfordres  et  sammenlignende  Studium,  hvortil  Enkelt- 

mand  ikke  ofte  har  Anledning.  Jeg  har  derfor  benyttet  den 
usædvanlige  Ledighed,  jeg  har  havt  til  paa  forskj  ellig  Maade 

at  samle  selvstændig  Erfaring  i denne  Retning,  og  er  derved 
kommen  til  Resultater,  som  vel  afviger  fra  de  nu  gjældende, 
men  som  dog  giver  et  Overblik  over  den  samlede  Helko- 
logie,  der  hidtil  har  været  betragtet  som  en  af  de  vanskeli- 
gere Dele  af  den  generelle  Kirurgi. 

Typen  for  Mennesket  og  de  øvrige  Hvirveldyr,  for  Led- 
dyrene og  for  efi  stor  Del  Bløddyr  er  en  Hulcylinder  med  en 
ydre  og  en  indre  Flade  samt  en  øvre  og  en  nedre  Aabning. 
Hos  enkelte,  f.  Ex.  Hydra,  finder  vi  denne  Type  ganske  ren,  og 
hos  nogle  ser  vi  endog,  at  de  afvexlende  kan  krænge  sig  om, 
saaledes  at  den  indre  Flade  bliver  den  ydre  og  omvendt.  Led- 
dyrene og  Hvirveldyrene  har  imidlertid  ikke  denne  Evne; 
hvad  der  engang  ved  Fødselen  er  dannet  til  ydre  Flade,  det 
vedbliver  indtil  Døden  at  være  ydre  Flade,  Skal,  Hud  eller 
hvad  det  kaldes,  og  hvad  der  er  dannet  til  indre  Flade  eller 
Fordøielseskanal,  det  vedbliver  at  være  Fordøielseskanal  indtil 
Døden.  Disse  to  Flader  har  nu  det  tilfælles,  at  de  begge  er 
bestemt  til  at  udholde  Berørelse  med  fremmede  Lege- 
mer. Den  ydre  Hud  udholder  Berøreisen  med  Luften  og  de  os 
omgivende  Gjenstande  og  den  indvendige  Flade  eller  Fordøielses- 
kanalen  med  de  tilførte  Næringsmidler,  hvilke,  saalænge  de 
betinder  sig  i Tarmkanalen,  maa  betragtes  som  fremmede  Le- 
gemer. Omendskjønt  de  høiere  Dyr  ikke  kan  krænge  sig  om, 
gjøre  Hud  til  Fordøielseskanal,  saa  finder  vi  dog  hos  de  høiere 
en  Overensstemmelse  mellem  disse  to  Flader,  som  minder 
stærkt  om  den  Funkti onsvexel,  der  kan  indtræde  hos  de  lavere. 

Den  mikroskopiske  Bygning  af  begge  disse  Overflader 
er  nemlig  næsten  den  samme.  Saaledes  har  som  bekjendt 
de  forskjellige  Indkrængninger  eller  Kj ærtler  fra  den  ydre  Hud 
næsten  samme  Bygning  som  Kjærtlerne  i Tarmkanalen,  Bryst- 
kjærtlerne  ligner  Parotis,  Tal gkj ærtlerne  de  Brunnerske  Kj  ært- 
ler  o.  s.  v.  Bliver  den  ydre  Hud  holdt  bedækket  og  fugtig, 
antager  den  snart  et  Udseende,  som  gjør  den  lig  den  indre 
Overflade  af  Fordøielseskanalen,  og  omvendt,  udsættes  denne 
for  Luftens  vedvarende  Indvirkning,  faar  den  ligeledes  visse 
Egenskaber,  som  minderom  den  ydre  Hud.  Endelig  har  begge 
disse  Overflader  det  for  Saar-Læren  Væsentlige  tilfælles,  at 
de  er  beklædte  med  et  beskyttende  Dække,  et  Epitel,  som 
er  sammensat  af  stærkt  udprægede  Celler,  der  med  liden  eller 
ingen  Mellemsubstants  er  pakkede  tæt  paa  hinanden,  inde- 
holder tydelige  Ivjærner  og  Kjærnelegemer  samt  besidder  ud- 
præget Modstandskraft  saavel  enkeltvis  som  i indbyrdes  For- 
bindelse med  hverandre. 

Disse  Epitelceller  har  imidlertid  hos  de  forskjellige  Dyr 
en  forskjellig  Modstandsevne  mod  ydre  Indvirkninger. 
De  kan  danne  Pantser  eller  Skal,  eller  blot  et  tyndt,  mygt 
Dække.  Og  selv  hos  et  og  samme  Individ  kan  den  ydre  Hud 
eller  Epitelet  vise  en  meget  forskjellig  Modstandsevne. 

Modstandsevnen  er  efter  Danvin  en  Følge  af  de  ydre 
Indvirkninger,  der  har  fundet  Sted  i Tidernes  Løb,  saaledes 
som  der  udvikles  Træller  paa  Huden  ved  Arbeide.  Vil  man  nu 
antage  med  Darwin,  at  Arterne  udvikler  sig  af  Individer,  som 

lever  under  særegne  ydre  Betingelser,  saa  har  man  i al  Fald 
en  Slags  Forklaring  derpaa,  at  Dyr,  som  lever  under  meget 
forskjellige  Forhold,  har  forskjelligt  Epitel.  Saameget  er 
imidlertid  vist,  at  de  forskjellige  Dyrarters  og  de  forskjel- 
lige Individers  Epitel  i det  Store  taget  er  afpasset  efter 
Forskelligheden  af  de  ydre  Indvirkninger,  men  det  bliver  der- 
for ogsaa  let  forstaaeligt,  at  dersom  Følge  af  de  vexlende 
Omgivelser  kan  indtræde  et  øieblikkeligt  Misforhold  mel- 
lem de  indvirkende  ydre  Omgivelser  og  Modstandsevnen  i det 
beskyttende  Dække  hos  et  og  det  samme  Individ.  Med  andre 
Ord,  der  kan  let  indtræffe  Tilfælde,  hvor  Epitelet  paa  Huden 

eller  Fordøielseskanalen  ikke  er  istand  til  at  modstaa 
ydre  Indvirkninger.  Disse  ydre  Indvirkninger  er  Ytringer  af 
de  5 hidtil  bekjendte  fysiske  Kræfter,  Lys,  Elektricitet,  Varme, 
kemisk  Affinitet  og  mekanisk  Bevægelse.  Naar  man  gaar  ud 
fra,  at  disse  5 Kræfter  alle  kun  er  forskjellige  Ytringer  af 
en  fælles  Urkraft,  da  skulde  det  synes  som  om  det  maatte 
være  ligegyldigt,  hvilken  Form  Kraften  har,  naar  den  blot 
staar  i Misforhold  til  Modstandsevnen  hos  Epitelet.  Det  er 
muligt,  at  der  findes  Dyr,  hvis  Epitel  angribes  af  alle  disse 
Kræfter,  men  her  er  det  tilstrækkeligt  kun  at  tage  Hensyn  til 
Elektricitet,  Varme,  kemisk  Affinitet  og  mekanisk  Bevægelse. 
Alt  efter  den  vexlende  Modstandsevne  hos  Epitelet  og 
efter  den  forskjellige  Grad  af  Kr/ift,  som  indvirker  paa  dette, 
kan  nu  Epitelet  angribes  forskjelligt;  Ødelæggelsen  kan  ramme 
saavel  enkelte  Dele  eller  Lag  som  det  hele  Dække.  En  saa 

skarp  Grændse  kan  dog  ikke  trækkes  i alle  Tilfælde;  paa  et 
Sted  er  hele  Epitelet  fjernet,  paa  et  andet  Sted  blot  en  Del 
deraf.  Men  for  Kliniken  er  det  ønskeligt  at  have  en  Grændse, 
og  der  skjelnes  derfor  skarpt  mellem  de  Tilfælde,  hvor  blot 
Epitelet  delvis  er  angrebet  eller  fjernet  og  hvor  det  er  fuld- 
stændigt ødelagt.  Her  sees  ganske  bort  fra  den  første  Kate- 
gori og  tages  blot  Hensyn  til  den  anden,  saaledes,  at  i det 
Tilfælde,  hvor  Hudens  eller  Fordøielseskanalens 
Epitel  fuldstændigt  er  fjernet,  der  er  et  Saar. 

Dette  synes  jo  let  forstaaeligt.  Sætter  man  saaledes  et 
Stykke  gi  ø den  de  Jern  paa  Huden  eller  Fordøiels  eskanalen  s aa 
længe  indtil  hele  Epitelet  er  borte,  dannes  først  en  Skorpe 
af  forskjellig  Farve.  Denne  Skorpe  falder  efter  nogle  Dage  af, 
og  der  kommer  tilsyne  en  rød  Flade,  hvorfra  der  afsondres  en 
egen  Vædske,  Pus.  Lader  vi  den  kemiske  Affinitet  virke, 
f.  Ex.  ved  Ætskali,  Salpetersyre,  Svovelsyre  o.  s.  v.  og  ødelægger 
vi  ved  disse  Midler  hele  Epitelet,  da  dannes  der  ogsaa  en 
Skorpe,  som  vel  er  forskjellig  fra  Skorpen  efter  glødende  Jern, 
og  Indvirkningen  af  de  nævnte  Kemikalier  kan  vel  ogsaa  ind- 
byrdes være  lidt  forskjellig,  forsaavidt  som  Skorpen  kan  have 
lidt  forskjellig  Farve,  men  de  stemmer  dog  alle  indbyrdes  overens 
deri,  at  de  bestaar  af  ikke-levedygtigt  Væv,  som  efter  nogle  Da- 
ges Forløb  afstødes  og  efterlader  den  omtalte  røde  pusafson- 
drende  Flade.  Lader  vi  nu  den  mekaniskeBevægelse  virke, 
altsaa  enten  skjærer  væk  eller  knuser  enkelte  Dele,  da  vil  der, 
afseet  fra  den  første  Blødning,  ogsaa  danne  sig  en  Skorpe  af 

levret  halvindtørret  Blod  paa  Substantstabet;  efter  nogle  Dage 
vil  denne  falde  af  og  der  vil  vise  sig  den  samme  røde  Flade, 
som  om  vi  havde  anvendt  et  Ætsmiddel  eller  Varme.  Den 
øieblikkelige  Indvirkning  vil  saaledes  være  lidt  forskjcllig, 
men  to  Ting  vil  altid  være  fælles  for  Indvirkningen  af  alle 
disse  Kræfter,  nemlig  at  der  dannes  Saar,  og  dette  bestaar 
for  det  første  deri,  at  der  frembringes  et  Tab,  idetmindste  af 
alle  Epitelets  Lag,  og  for  det  andet  deri,  at  denne  Defekt, 
dette  Tab  om  man  vil,  meget  snart  fyldes  med  et  blødt,  mygt 
rødt  Væv. 

Det  maa  imidlertid  lier  bemærkes,  at  ethvert  Saar  paa 
Grund  af  Hudens  Elasticitet  vil  vise  sig  større  end  det 
Stykke,  som  gaar  tabt.  Dette  sees  tydeligst  ved  Hudpodning, 
hvor  man  som  bekjendt  skjærer  eller  klipper  et  Stykke  ud  og 
hvor  det  borttagne  Stykke  altid  viser  sig  meget  mindre,  end  det 
Saar,  som  det  efterlader.  Saaledes  har  jeg  aftegnet  paa  Hu- 
den et  5 Cm.  stort  firkantet  Stykke  og  skaaret  dette  ud  og 
podet  det.  Her  trak  Stykket  sig  sammen  til  lidt  over  4 Cm. 
og  efterlod  et  Hul  paa  7 Cm.  Det  kan  derfor  ikke  forundre, 
at  et  enkelt  Snit  i Huden  ogsaa  vil  vise  sig  som  et  Saar  og 
tilhele  paa  samme  Maade  som  dette,  idet  Hudens  Elasticitet 
trækker  Bandene  saa  langt  fra  hinanden,  at  der  opstaar  en 
Defekt. 

Det  nydannede,  røde,  myge  Væv,  som  viser  sig  i ethvert  Saar, 
indeholder  nu  Middelet  til  Erstatning  af,  hvad  der  ved  Saar- 
dannelsen  er  ødelagt;  det  har  i Almindelighed  en  ujevn  knu- 

dret  Overflade,  som  om  den  skulde  være  sammensat  af  smaa 
Korn.  Det  er  derfor  ogsaa  forhen  bleven  opfattet  som  en 
Samling  af  Korn  og  benævnt  Granulationer.  Med  Hen- 
syn til  Konsistentsen  kan  Vævet  nærmest  sammenlignes  med 
halvkogt  Æggehvide.  Det  udfylder  Saaret  fuldstændigt  i dets 
hele  Bredde  og  Dybde,  men  bar  i Modsætning  til  Epitelet 
kun  liden  Modstandsevne.'  Denne  Evne  til  at  modstaa  ydre  Ind- 
virkninger faar  Vævet  først  efterhaanden  som  det  atter  bliver 
bedækket  af  Epitel.  Dette  sker  paa  den  Maade,  at  der 
fra  Modercellerne  i det  omgivende  sunde  Epitel  udskydes  Epi- 
telceller henover  Granulationsvævet,  hvilken  Udskydning  ma- 
nifesterer sig  endog  for  det  ubevæbnede  Øie  derved,  at  der 
paa  Granulationernes  Ydergrændser  dannes  en  smal,  rosenrød, 
lidt  fordybet  Rand.  Mikroskopisk  undersøgt  findes  denne 
Rand  allerede  efter  en  Dags  Forløb  at  bestaa  af  flere  Lag 
Epitelceller,  det  ene  paa  det  andet.  Udskydningen  af  disse 
Celler  foregaar  dog  ikke  lige  jevnt  fra  Randen  af.  Tvertimod 
udspringer  ofte  uregelmæssige  Fremstaaenheder  eller  Halvøer, 
der  saavel  udadtil  mod  Randen  — den  saakaldte  Ar  rand  — 
som  indad  over  selve  Granulationsfladen  antager  ideligt  vex- 

lende  Former,  saaledes  at  Bredden  af  den  nydannede  Epitel- 
hinde kan  være  meget  forskjellig  paa  Saarets  forskjellige  Sider. 
En  fremskudt  Spids  kan  ogsaa  forene  sig  med  en  anden  Spids 
og  indeslutte  et  lidet  øformigt  Stykke  Granulationsvæv  og  man 
faar  da  en  egen  Sort  Ardannelse,  som  jeg  har  sammenlignet 

mecl  Forposterne  eller  Blænkerne  foran  en  fremrykkende  Armee 
og  derfor  paa  Tysk  har  kaldt  Plånklervcrnarbung. 

Et  Saar  kan  ogsaa  ved  disse  Spidser  deles  i flere,  men 
hver  af  disse  Dele  tilheler  paa  samme  Maade  som  det  en- 
kelte Saar. 

Arranden,  som  i Begyndelsen  er  rosenrød,  bliver  efter- 
haanden  som  der  afsætter  sig  flere  og  flere  Lag  Epitel,  mere 
violet  eller  blaalig.  Tilsidst  bliver  saaledes  den  hele  Saar- 
hade  fuldstændig  bedækket  af  Epitel,  og  der  findes  da,  iste- 
detfor  det  forrige  Substantstab,  et  noget  fordybet  overliudet 
Parti,  som  benævnes  et  Ar,  og  som  i Almindelighed  bliver 
hvidere  af  Farve  end  den  omgivende  Hud. 

Efter  Forbrændinger  og  vel  ogsaa  paa  andre  Saar  opstaar 
undertiden  midt  paa  Saarfladen  smaa  Øer  af  Epitel.  Dette 
har  foranlediget  den  Tro,  at  Granulationerne  selv  omdanner 
sig  til  Epitel,  hvilket  er  urigtigt.  Thi  Ardannelsen  foregaar 
altid  fra  Randen  og  ikke  fra  Bunden.  I 175  forskjellige  Saar, 
som  var  opstaaede  efter  Snigbrand  og  havde  en  Størrelse 
af  nogle  og  tredive  Kvadrattommer,  forekom  aldrig  Tilheling 
fra  Bunden  af,  ligesaalidt  som  i noget  af  de  mange  Hundre- 
der af  andre  Saar,  der  er  komne  under  min  Behandling. 
En  Epiteldannelse  fra  Bunden  af,  der  ogsaa  undertiden  har 
vakt  min  Opmærksomhad,  synes  at  maatte  opfattes  som  ud- 
gaaende  fra  resterende  Dele  af  Huden. 

Hvis  altsaa  et  fremmed  Legeme  indvirker  saa  stærkt  paa 
Epitelet,  at  der  frembringes  et  Substantstab,  et  Saar,  da  vil 

dette  erstattes  ved  Nydannelse  fra  Organismen,  og  denne  -Ny- 
dannelse vil  være  den  samme,  om  mekanisk  Kraft  er  frem- 
bragt ved  kemisk  Affinitet,  ved  Varme  o.  s.  v.,  eller  om 
kemisk  Affinitet  er  frembragt  ved  Elektritet,  Lys,  mekanisk 
Bevægelse  o.  s.  v. 

Ligesom  vi  ved,  at  i den  hele  Natur  Intet  kan  gaa  tabt, 
men  Tingen  kun  forandrer  Formen  for  sin  Tilværelse,  saaledes 
ser  vi  i den  organiske  Verden  en  uafladelig  Bestræbelse  for 
at  erstatte  det  Tabte.  Ethvert  Individ  erstattes  i det  Store 
taget  ved  et  nyt,  uanseet  om  det  som  Døgnfluen  har  levet 
blot  24  Timer  eller  som  Elefanten  i mangfoldige  Aar,  og  hvis 
man  med  Leibnitz  og  Virchow  vil  anse  Mennesket  som  en 
Koloni  af  Celler  eller  Individer,  da  ser  vi  at  ogsaa  et  Tab  af 
enkelte  Celler  hos  Mennesket  i det  store  taget  (forsaavidt 
som  ikke  Livet  derved  gaar  tilgrunde),  erstattes  ved  Dannelse 
af  nye.  Naar  denne  Erstatning  foregaar  paa  Fordøielseska- 
nalen  eller  Huden,  da  sige  vi  at  S a ar  et  tilheler. 

For  den  fysiologiske  Opfatning  maa  saaledes  Tilhelingen  af 
et  S aar  stilles  i samme  Klasse  som  Nydannelsen  af  Fo- 
steret. Det  hele  Menneske  har  kun  Evnen  til  i en  vis  begrænd- 
set  Tid  at  modsætte  sig  Indvirkningen  af  de  fremmede  Kræfter, 
som  omgiver  det,  og  gaar  tilsidst  som  Følge  af  disse  Kræfters 
Indvirkning  tilgrunde,  men  Arten  bliver  vedligeholdt  ved  Dan- 
nelsen af  nye  Individer,  som  har  de  nødvendige  Betingelser 
for  dens  videre  Bestaaen  som  Art.  EtSaar  eller  en  begrænd- 
setAfdøen  af  det  enkelte  Individ  erstattes  ved  Vævsdele,  som 

mere  eller  mindre  fuldkomment  har  den  Evne  at  tilveiebringe 
de  nødvendige  Betingelser  for  Individets  videre  Bestaaen 
som  saadant. 

Dræbes  Dronningen  eller  mange  befrugtningsdygtige  Han- 
ner eller  mange  Arbeidere  i en  Bikube,  da  erstattes  dette  Tab 
meget  snart  derved,  at  der  dannes  en  ny  Dronning,  fødes  nye 
Hanner,  nye  Arbeidere.  Hos  Mennesket  erstattes  et  Sub- 
statstab  i Benet  ved  Dannelse  af  Ben,  i Muskelen  ved  Dannelse 
af  Muskelfibre,  i Nerverne  ved  Dannelse  af  Nerverør,  i Bin- 
devæv og  Hud  ved  Dannelse  af  de  samme  Vævsdele. 

Der  er  heller  ikke  nogen  stor  Kløft  mellem  Dannelsen 
af  disse  tabte  Dele  og  mellem  Dannelsen  af  Fosteret  el- 
ler et  helt  Individ.  Hos  enkelte  lavere  staaende  Dyr,  f.  Ex. 
Krustaceerne,  voxer  bele  eller  afrevne  Lemmer  ud.  Spallan- 
zani  bortskar  gjentagne  Gange  Halen  hos  den  samme  Sala- 
mander og  saa  denne  med  samme  Livskraft  paany  frembringe 
det  samme  Organ.  Bonnet  iagttog  en  Medemark  12  Gange 
frembringe  et  Hoved.  Ghantran  paaviste  ifjor,  at  Krebsens 
Øie  regenereres  mellem  2 Skalskiftninger,  ja  at  der  undertiden 
kommer  2 Øine  istedetfor  det  tabte.  Legros  saa  Halen  bos 
en  Hasselmus  (Myoxus)  voxe  ud  igjen.  Buges  delte  Fladorme 
og  saa  i Løbet  af  tolv  til  fjorten  Dage  om  Vinteren,  fire 
til  fem  om  Sommeren,  ethvert  afskaaret  Stykke  fuldstændig- 
gjøre  sig,  Hovedet  avlede  en  Sugemund  og  en  Hale,  Midt- 
stykket et  Hoved  og  en  Hale  osv.  Et  Individ,  som  saaledes 
blev  delt,  affødte  flere  andre,  som  tilsidst  alle  blev  lig  det 

oprindelige  Individ.  Hos  Søpølserne  kan  man  se,  at  der 
danner  sig  en  hel  ny  Tarm,  nye  Aandedrætsorganer,  naar  de 
ere  ødelagte.  Den  afskaarne  Armpolyp  voxer  ogsaa  ud  til  to 
selvstændige  Dyr;  enhver  af  de  to  Dele  bliver  et  fuldstæn- 
digt Individ  og  der  voxer  ud  af  hver  Del,  hvad  der  mangler 
den  anden.  Og,  naar  dette  sker,  da  foregaar  Nydannelsen 
ganske  paa  samme  Maade  som  naar  de  samme  Dele  dannes 
hos  Fosteret.  Hos  Bladlusene  og  mange  andre  Dyr  dannes 
der  hele  Individer  uden  Befrugtning,  og  der  gives  i Dyre- 
rækken  alle  Overgange  fra  Kolonier,  hvor  de  enkelte  Indi- 
vider kunne  føre  en  selvstændig  Tilværelse,  f.  Ex.  Bien  og 
Myren,  gjennem  Kolonier,  hvor  dette  kun  med  Nød  foregaar, 
indtil  saadanne,  hvor  det  bliver  meget  vanskeligt  at  afgjøre 
om  man  skal  betragte  Kolonien  eller  det  enkelte  Led  som 
Individ,  f.  Ex.  Sifonoforerne. 

Den  fra  Barndommen  af  indgroede  Tro  paa  en  afsluttet 
Begrændsning  af  Individerne  som  Enhed,  bliver  ogsaa  stærkt 
rokket  derved,  at  man  kan  pode  Dele  af  et  Individ  over  paa 
et  andet  og  der  faa  Delene  til  at  fortsætte  sin  Tilværelse 
uforandret.  Zouaverne  har  jo  længe  podet  Halespidsen  paa 
Rotten  ind  i dens  egen  Snude;  Reverdin  podede  Dele  af 
Huden  ind  i Saar  og  har  derved  befordret  Saarenes  Tilhe- 
ling,  ja  det  er  endog  lykkedes  hos  Dyr  at  sy  Siderne  sam- 
men og  kunstigen  frembringe  et  Slags  siamesiske  Tvillinger. 

Kan  der  nu  saaledes  være  Tilfælde,  i hvilke  det  er  van- 
skeligt at  begrændse  Individet  selv  fra  Dele  af  Individet,  saa 

kan  Grændsen  mellem  Erstatningen  af  et  Individ  og  mellem 
Erstatningen  af  Dele  deraf  heller  ikke  trækkes.  Naturviden- 

t 

skabeligt  har  vi  ingensomhelst  Grændse  og  vi  maa  betragte 
saavel  Reproduktionen  af  enkelte  Dele  som  Fødselen  af  Indi- 
vider som  Udtryk  for  en  stor  Lov,  der  gaar  gjennem  hele 
Skabningen,  nemlig  Erstatningens  Lov.  Denne  Er- 
statningens Lov  finder  vi  overalt,  endog  hos  det  ufødte 
Foster;  saaledes  meddeler  Bruns , at  en  Moder,  som  fik  et 
Stød  paa  Underlivet , medens  hun  var  svanger , bagefter 
fødte  et  Barn  med  et  Saar  i Panden,  udfyldt  af  smukt  rødt 
Granulationsvæv  og  allerede  forsynet  med  en  Arrand.  Vi 
finder  den  samme  Lov  under  fysiologiske  Omstændigheder  hos 
det  nyfødte  Barn,  hvor  Navlestrengen  tørrer  ind  og  efterlader 
et  fysiologisk  Saar,  om  man  vil,  som  er  ubedækket  af  Epitel; 
ligesaa  hos  Kvinden,  som  føder,  hvor  der  under  Fødselen 
ofte  opstaar  Rifter,  der  tilhele  som  andre  Saar.  Paa  denne 
Maade  finder  vi  saaledes  ogsaa  fysiologiske  Kjendsgjerninger, 
som  fuldstæn digen  svarer  til  de  patologiske,  saa  at  Saardan- 
nelse  og  Tilheling  ikke  bliver  nogen  fra  Fysiologien 
isoleret  Kj endsgj erning. 

Granulationer  kan  voxe  frem  fra  Bindevæv,  Fedt,  Musk- 
ler, Fascier,  Dura  mater,  Brusk,  Testikler,  Uterus  m.  fl.,  lige- 
som vistnok  ogsaa  fra  Hjerne,  Lunge,  Lever,  Hjerte,  Milt  og 
Nyrer,  hvor  der  dog  vanskelig  er  Anledning  til  at  se  dem. 

Den  fysiologiske  Tilhelingsproces  af  Saar  bestaar  saale- 
des gjennemgaaende  af  Granulations-  og  Ardannelse,  hvad 

enten  Saaret  er  opstaaet  ved  mekanisk  eller  kemisk  Kraft 
eller  ved  andre  Indvirkninger  udenfra,  eller  ved  lignende  og 
paa  anden  Maade  virkende  Kræfter  indenfra.  Tilhelings-Pro- 
cessen  bliver  ligeledes  den  samme  i et  saakaldet  Vulnus 
som  i saakaldet  Ulcus.  Naar  f.  Ex.  en  Blodprop  kiler  sig 
ind  i et  Kar  paa  Væggen  af  Maveposen,  dør  et  Stykke  af 
Væggen,  som  forsynes  fra  den  tilstoppede  Arterie,  hvorved 
der  opstaar  et  Saar,  som  fyldes  med  Granulationer  og  over- 
hudes fra  Randen.  Dette  kaldes  et  Ulcus  eller  en  Ulce- 
ration,  skjønt  den  patologiske  Proces  her  er  den  samme 
som  ved  Dannelsen  af  et  Vulnus,  nemlig  en  begrændset  Øde- 
læggelse eller  Afdøen  af  Epitel  med  eller  uden  Forstyrrelse 
af  de  underliggende  Dele.  Det  samme  gjælder,  naar  f.  Ex. 
en  lignende  Blodprop  i Arteria  tibialis  foranlediger  Affald  af 
Tæerne,  eller  naar  Fingre  og  Tæer  falder  af  de  Spedalske 
og  Aflaldsstedet  tilheler  eller  overhudes.  Der  er  ogsaa 

andre  Grupper  af  Saar,  som  faar  Navn  af  Ulcus,  men  hvis 
< 

Dannelsesmaade  endnu  er  ubekjendt  og  som  ikke  synes  at 
være  opstaaede  paa  denne  Maade  eller  ved  Indvirkning  af  frem- 
mede Legemer.  I Syphilis,  ved  Chanker,  ved  Saar  i Munden, 
paa  Ganen,  ved  Kopperne,  ved  Difterit  forekommer  ligeledes 
en  begrændset  Afdøen  af  Epitel,  samt  mer  eller  mindre  af 
de  underliggende  Dele.  Men  her  er  der  indbragt  Forvirring 
derved  at  to  diametralt  modsatte  Processer  — nemlig  S a a is- 
dannelsen eller  Substantstabet  paa  den  eneSide  og  Erstat- 
nings- eller  Tilheling-s-Processen  paa  den  anden  — er 

i Opfatningen  bievne  sammenblandede  til  et  enkelt  Totalbillede, 
istedetfor  at  opfattes  som  to  søerskilte  Processer,  der  maa 
holdes  ud  fra  hinanden,  for  at  ikke  det  endnu  Ubekjendte  i 
Saardannelsen  skal  blive  hobet  sammen  til  en  mystisk  Hel- 
hed med  det  fysiologisk  Bekjendte  i Tilhelingsprocessen. 

Naar  nemlig  et  Ulcus  ætses  og  derefter  fyldes  med 
Granulationer,  foregaar  Tilhelingen  paa  samme  Maade  som 
naar  et  Stykke  frisk  Hud  bortklippes.  Naar  en  Del  af  Ton- 
sillerne eller  Uvula  dør  bort  som  Følge  af  Difterit,  siges 
der  at  være  et  Ulcus  paa  det  angrebne  Sted;  men  klippes 
et  Stykke  af  dem  bort,  skal  der  være  opstaaet  et  Vulnus, 
og  dog  er  baade  Saardannelsen  og  Erstatningen  eller  Tilhe- 
lingsprocessen  fysiologisk  den  samme  i begge  Tilfælde. 

Aarsagen  til  alle  disse  og  lignende  forskjellige  Slags 
Saarsaavel  fra  Klassen  Ulcus  som  fra  Klassen  Vulnus  kan  være 
forskj ellig.  Men  opløses  den  fysiologiske  Proces,  som  her 
foregaar,  i sine  enkelte  Faktorer,  viser  det  sig,  at  de  forskjel- 
lige Kræfter,  der  under  forskjellige  Omstændigheder  foraar- 
sager  Substantstab  og  volder  Saardannelse,  alle  stemmer  overens 
deri,  at  der  frembringes  en  Defekt  eller  en  lokal  Afdøen, 
svarende  til  det  gamle  Begreb  Nekrose,  og  at  det  for  Pato- 
logien eller  Sygdomslæren  er  umuligt  at  udsondre  alle  de  mang- 
foldige Aarsager,  som  her  er  virkende.  Derfor  maa  det  for 
Sygdomslæren  være  nok  blot  at  præcisere  Virkningen  eller 
den  delvise  Tilgrundegaaen  af  Legemet. 

Det  patologiske  Begreb,  som  forbindes  med  Ordene 

Ulcus  og  Vulnus,  er  fælles  for  begge,  nemlig  den  lokale 
Afdøen.  Fremdeles  sees,  at  Defekterne  i alle  Tilfælde  udfyl- 
des paa  samme  Maade  ved  Granulations-  og  Ardannelse,  saa- 
ledes  at  der  i hele  Saarlæren  kun  bliver  tilbage  de  samme  to 
store  Faktorer,  som  viser  sig  først  og  sidst  i liele  den  organiske 
Natur,  nemlig  Til  grund  ega  ae  n og  Nydannelse  eller  om 
man  vil  Død  og  Fødsel.  Skulde  derimod  den  Tanke  forfølges, 
der  ligger  til  Grund  for  Adskillelsen  mellem  Ulcus  og  Vulnus, 
maatte  der  korrekt  opstilles  langt  flere  Inddelinger  end  dem, 
der  allerede  haves.  Dette  er  ogsaa  forsøgt  af  Rust,  men  med 
den  Følge,  at  der  er  dannet  en  labyrintisk  Mangfoldighed  af 
Inddelinger  uden  forbindende  Enhed  til  Veiledning  blandt  Mas- 
sen af  de  uendelige  Variationer.  Her  som  overalt  i Patolo- 
gien og  i Naturvidenskaben  i det  Hele  maa  der  stræbes  efter 
Oversigt  over  den  Tings  Væsen,  der  gjøres  til  Gjenstand 
for  Studium.  Men  saadan  Oversigt  faaes  ikke  ved  storartede 
Inddelinger  med  dertil  hørende  Uendelighed  af  Benævnelser, 
som  kun  tjener  til  at  give  en  kaleidoskopisk  Fremstilling  af 
talrigt  vexlende  kliniske  Billeder.  De  tilsyneladende  forskjel- 
lige  Livsytringer  maa  tvertimod  opløses  og  samles  til  nogle 
enkelte  Processer,  som  stedse  kan  gjenfindes  i Mangfoldig- 
heden af  Fænomener,  ligesom  Grundstoffene  i Uendeligheden 
af  de  kemiske  Forbindelser. 

Det  er  ogsaa  i Principet  urigtigt  at  fastholde  den  Ad- 
skillelse mellem  Ulcus  og  ‘Vulnus,  hvorefter  Ulcus  forud- 
sættes opstaaet  af  ubekjendte  og  Vulnus  af  bekjendte  Åar- 

sager.  Ti  et  subjektivt  Inddelingsprincip,  som  er  afhængigt 
af  Lægens  Kundskab  om  Aarsagen,  kan  aldrig  faa  videnska- 
belig Gyldighed.  Ikke  mindre  urigtigt  er  det  at  inddele  efter 

% 

indre  og  ydre  Aarsager  og  angive,  at  Ulcus  opstaar  af  indre, 
men  Vulnus  af  ydre  Aarsager.  Ti  efterhaanden  som  Un- 
dersøgelsesmetoderne forbedres,  bliver  det  alt  klarere  og 
klarere,  at  de'  saakaldte  indre  Aarsager  opløser  sig  i frem- 
mede og  tildels  smitsomme  Stoffe,  som  er  udenfra  indbragte 
i Organismen,  vandrer  om  der,  og  frembringer  en  Nekrose  med 
Suppuration,  eller  en  begrændset  Afdøen,  hvilken  tildels  og- 
saa  kan  frembringes  ved  Smittestoffets  umiddelbare  Ind- 
virkning paa  Stedet,  uden  at  dette  først  har  passeret  Orga- 
nismen. 

Vistnok  kan  det  siges  at  være  en  Smagssag,  om  Distink- 
tionen mellem  Ulcus  og  Vulnus  bliver  opretholdt  i det  prak- 
tiske Liv  eller  ikke.  Ti  der  er  mange  Navne,  som  ere  ukorrekte, 
men  som  derfor  ikke  strax  kan  forandres,  f.  Ex.  Pyæmie, 
Apoplexie  for  Hæmorragie,  Icterus  catarrhalis  for  Tilstop- 
pelse af  Ductus  choledochus  m.  fl.  Den  praktiske  Forretning 
gaar  ogsaa  lige  godt,  hvilket  Navn  der  end  benyttes.  Men 
baade  Videnskaben,  Studiet  og  Undervisningen  lider,  naar  der 
først  maa  læres  en  hel  Del  Navne  og  derefter  erfares,  at 
disse  Navne  enten  ere  overflødige  eller  urigtige  eller  begge 
Dele.  Jo  tydeligere  derimod  enhver  Proces  i Naturen  kan 
betegnes,  jo  hurtigere  og  lettere  kan  ogsaa  Naturforskeren 
gaa  videre  i sine  Undersøgelser.  Her  kommer  desuden  det 

Væsentlige  til,  at  et  tilhelende  Vulnus  ikke  adskiller  sig  fra 
et  tilhelende  Ulcus.  Et  saakaldet  Ulcus  varicosum  cruris  f. 
Ex.  maa  stilles  fuldkommen  sammen  med  enhver  anden  re- 
tarderet Tilheling  af  Skudsaar  eller  andre  Saar  paa  Læg- 
gen eller  over  fremstaaende  Benkanter,  f.  Ex.  paa  Christa 
Ilei,  paa  Sternum,  Fodryggen  eller  Knæet.  Alle  deslige  Vul- 
nera  forvandles,  som  det  heder,  ofte  til  Ulcera.  Men  dette 
vil  ikke  sige  andet,  end  at  Tildelingen  retarderes  derved,  at 
der  dannes  cirkumskripte  Nekroser  af  det  nydannede  Granu- 
lations- og  Arvæv,  netop  ligesom  i gamle  varikøse  Saar  paa 
Skinnebenet.  Det  samme  er  hyppigt  Tilfælde  med  store  Ope- 
rationssaar  efter  Kræft  i Brystet  og  andetsteds.  Der  slaaes 
da  kun  altfor  let  en  Bro  over  den  kunstige  Kløft  mellem  Ul- 
cus og  Vulnus,  naar  der  siges,  at  Vulnus  er  forvandlet  til 
Ulcus  her,  hvor  Tilhelingen  kun  er  retarderet  ved  Nekroser, 
Cystedannelser  o.  d.  1. 

Enhver  Ødelæggelse  af  Huden,  ligegyldigt  af  hvilken  Aar- 
sag,  ydre  eller  indre,  bekjendt  eller  ubekjendt,  bliver  — saa- 
længe  Livet  vedvarer  — erstattet  ved  Granulations-  og  Epi- 
teldannelse. Exempelvis  er  dette  Tilfældet,  naar  der  dannes 
Saar  paa  Tarmen,  i Ileotyfus,  naar  der  udvikles  Tuberkler 
eller  opstaar  Nydannelser,  som  bestaa  af  Celler  med  liden 
Levedygtighed,  som  i syfilitiske  Gummata,  ved  Enkondromer, 
og  naar  Kræftknuder  bryder  op,  som  det  heder.  Om  dette 
sidste  nogle  Ord. 

I ethvert  Kræftsaar  forekommer  nemlig  to  forskjellige 

2* 

Slags  Nydannelser,  hvoraf  den  ene  er  normal,  saasom  den 
kun  frembringer  de  naturlige  Granulationer  og  Epitelceller, 
der  ere  nødvendige  for  Tilhelingen  eller  Erstatningen  af,  hvad 
der  ved  den  anden  Nydannelse  er  bleven  ødelagt.  Denne 
anden,  som  er  abnorm,  producerer  massevis  Epitelceller  fra 
det  ydre  Kimblad,  er  altsaa  en  Nydannelse,  som  gaar  i en 
falsk  Retning.  'Den  bestaar  af  Celler,  som  kun  har  meget  liden 
Levedygtighed,  fedtdegenererer  meget  snart  og  dør,  men  som 
idelig  efterfølges  af  nye  Celler  af  samme  Beskaffenhed.  Disse 
vedbliver  derfor  ogsaa  uafladeligt  at  forstyrre  den  normale 
Granulations-  og  Epiteldannelse,  som  saaledes  ikke  kan  holde 
Skridt  med  Kræftdannelsen  og  den  deraf  følgende  lokale  Af-, 
døen  af  de  omliggende  Dele.  Saaret  kan  derfor  ikke  tilhele, 
saalænge  de  kankrøse  Moderceller  bestaar.  Disse  fjernes  van- 
skelig, hvorfor  ogsaa  Tilhelingen  af  Kræftsaar  hører  til  Sjel- 
denhederne. 

Lignende  abnorme  Nydannelser  forekommer  ogsaa  ved 
Syfilis,  dog  med  den  Forskjel,  at  her  er  det  Regel,  hvad  der 
ved  Kræft  er  Undtagelse.  Ti  her  pleier  den  abnorme  Ny- 
dannelse, om  end  langsomt,  dog  tilsidst  at  vige  for  den  normale, 
saaledes  at  det  syfilitiske  Saar  omsider  udfyldes  af  Granula- 
tioner, som  fra  Randen  af  bedækkes  med  Epitel.  Men  førend 
dette  sker,  vil  der  i lang  Tid,  ligesom  ved  Kræft,  vise  sig  et 

f 

blandet  Billede:  Dannelse  af  nye  Svulstelementer,  Afdøen  af 
disse  samt  begyndende  Tilheling  ved  Granulationer,  som  lige- 
ledes kunne  afdø,  for  atter  at  reproduceres,  frem  og  tilbage 

saalænge  indtil  endelig  den  normale  Nydannelse  faar  fuldkom- 
men Overhaand,  og  Substantstabet  omsider  tilbeler.  Hvis 
man  her  vilde  opstille  noget  Særeget  for  disse  saakaldte  kan- 
krøse  og  syfilitiske  Saar  maatte  det  være  det,  at  der  i et  og 
samme  Saar  forekommer  Afdøen  ogTilheling  paa  en  og  samme 
Tid.  Men  da  lignende  ogsaa  finder  Sted  i Saar,  der  er  frem- 
bragte af  ydre  Vold,  f.  Ex.  i Granulationsflader  efter  Forbræn- 
ding og  efter  Fjernelse  af  store  Svulster  eller  lignende,  især 
hvor  den  omgivende  Hud  er  fast  forbunden  med  underliggende 
Ben,  tjener  dette  kun  til  yderligere  at  vise,  hvorledes  der  i 
ethvert  Saar  af  hvilkens  omhelst  Oprindelse  gjenfindes  de 
samme  fysiologiske  Processer,  og  at  den  Adskillelse,  som  er 
indbragt  mellem  det  saakaldte  Vulnus  og  Ulcus  er  kunstig. 


Granulationernes  Grundvæv  bestaar  af  aflange  Spolceller 
med  en  tydelig  Kjærne  og  en  eller  flere  Udløbere.  Imellem 
Spolcellerne  findes  overalt  talrige  Rundceller  af  forskjellig 
Størrelse.  Begge  Dele  sees  tydeligt,  naar  et  Saar  udskjæres 
helt  med  Rand  og  Bund  fra  Lig  af  Personer,  som  er  døde 
af  en  Sygdom . forbunden  med  Ødem,  f.  Ex.  af  metastatisk 
Saarfeber  eller  Morbus  Brightii,  og  naar  det  udskaarne  Stykke 
strax  hærdes  i en  passende  Vædske  {Mullers  Vædske)  for 
derefter  at  undersøges  mikroskopisk.  Spolcellerne  fremtræder 
under  samme  embryonale  Former,  som  Bindevævet 

hos  Fosteret,  hvor  Cellerne  kan  uddanne  sig  til  stær- 
kere Bindevævstrenge,  til  Fedtvæv  og  andre  Væv  af  Binde- 
v&vsgruppen.  Og  ligesom  Fedtet  i Fedtcellerne  maa  betrag- 
tes som  noget  Tilfældigt,  der  kan  være  og  ikke  være  tilstede, 
medens  Bindevævscellerne  selv  er  det  Væsentlige,  som  altid 
er  og  maa  være  der,  hvor  Fedt  skal  kunne  afsættes,  saale- 
des  er  Spolceflerne  her  at  betragte  som  det  Væsentlige  eller 
det,  der  konstituerer  Granulationsvævet,  medens  derimod  Rund- 
cellerne, der  tilsammen  udgjøre  det,  som  paa  Overfladen  kal- 
des Pus,  Edder  eller  Værk,  er  det  Tilfældige,  der  kan  være 
tilstede  i større  og  mindre  Mængde.  Dette  Pus  eller  disse 
Rundceller,  som  ere  identiske  med  de  hvide  Blodlegemer, 
have,  saalænge  de  beholde  Livskraften,  en  selvstændig  Bevæ- 
gelses-Evne, ellnr  en  Evne  til  at  vandre.  En  saadan  Van- 
dring af  de  hvide  Blodlegemer  gjennem  Karvæggene  fore- 
kommer altid  henimod  det  Sted,  hvor  et  fremmed  Legeme  vir- 
ker som  Irritament.  Dette  sees  tydeligt  paa  Hornhinden  og 
andre  tynde  Hinder,  som  kan  undersøges  mikroskopisk,  f.  Ex. 
efter  Indvirkning  af  fremmede  Legemer  paa  Svømmehinden 
og  Peritoneum  af  Dyr,  paa  en  af  Erysipelas  angreben  Hud, 
endog  efter  stærkere  Indvirkning  af  lodtinktur  paa  Huden  og 
ved  det  saakaldte  akut-purulente  Ødem  m.  fl..  St.  Det  hele 
af  lutter  Spolceller  sammensatte  Granulationsvæv  er  saaledes 
at  betragte  som  et  embryonalt  Bindevæv,  der  er  særdeles 
egnet  til  at  gjennemsættes  af  hvide  Blodlegemer  og  det  i en 
saa  høi  Grad,  at  det  kun  under  særlige  Forhold  som  det 

ovenanførte  kan  adskilles  fra  de  deri  indvandrede  hvide  Blod- 
legemer eller  Rundceller.  Granulationsvævet  er  altsaa  at  op- 
fatte som  det  for  Tilhelingen  nødvendige  Stof,  hvoraf  samt- 
lige ved  Saardannelsen  ødelagte  Væv  erstattes  fra  nyt  af  paa 
samme  Maade  som  de  nydannes  af  det  embryonale  Bindevæv 
hos  Fosteret.  Den  flydende.  Vædske  Pusset  eller  Rundcellerne 
derimod  maa  opfattes  som  noget  Tilfældigt,  der  kan  være  til- 
stede i større  og  mindre  Mængde. 


Granulationsvævet  er  som  enhver  anden  Del  af  Legemet 
underkastet  visse  Sygdomme. 

Et  normalt  udviklet  Granulationsvæv  fylder  eller  dæk- 
ker hele  Saarfladen,  saaledes  at  dets  Overflade  tilsidst  lig- 
ger omtrent  i Niveau  med  den  omgivende  sunde  Overflade 
af  Huden.  Det  kan  endog  prominere  lidt  fremfor  Hudfladen 
og  endda  være  normalt,  da  det,  efterhaanden  som  det  fra 
Randen  af  bedækkes  med  Epitel,  fortyndes  derved,  at  det  min- 
dre og  mindre  gjennemtrænges  af  Rundceller,  saaledes  at  det 
Ar,  der  bliver  tilbage,  naar  Epiteldannelsen  er  fuldendt,  dog 
i Regelen  bliver  mere  eller  mindre  fordybet. 

Imidlertid  kan  der  dog  forekomme  baade  en  for  stærk 
og  en  for  svag  Udvikling  af  Granulationsvævet,  eller  baade 
Hyperplasie  og  Aplasie  deraf,  om  det  end  ofte  kan  være 

vanskeligt  nok  at  bestemme,  naar  Kvantiteten  maa  siges  at 
være  enten  for  stor  eller  for  liden. 

II  y p e r p 1 a s i e af  Granulationsvævet  forekommer  fornem- 
melig efter  Forbrændinger,  saavel  i Ansigtet  og  paa  den  øv- 
rige Del  af  Hovedet  som  paa  Kroppen,  i Særdeleshed  dog 
paa  Dele  af  Legemet,  hvor  Tilhelingen  af  en  eller  anden  Grund 
har  taget  lang  Tid.  Graden  af  Hyperplasien  kan  være  for- 
skjellig.  Den  kan  endog  være  saa  betydelig,  at  den  tilsidst 
efterlader  en  overhudet  Svulst,  Arsvulst,  der  er  bleven  kaldt 
Keloid.  De  liyperplastiske  Granulationer  har  forresten  samme 
Farve  og  øvrige  Egenskaber  som  de  sunde  og  er  underka- 
stede de  samme  Sygdomme  som  disse. 

Aplasie  af  Granulationsvævet  kan  egentlig  i streng  For- 
stand ikke  siges  at  forekomme  nogensinde,  hvor  Livet  har 
været  vedligeholdt  saa  længe  efter  Saardannelsen,  at  der  er 
bleven  Tid  til  Udviklingen  af  noget  Granulationsvæv.  Men 
der  siges  dog  at  være  Aplasie,  naar  Saarfladen  er  glat,  lige- 
som sammenfalden,  saaledes  at  Granulationerne,  uagtet  de 
beholder  den  røde  Farve,  bliver  hvad  man  kalder  speilende. 
Saadan  Aplasie  i Saaret  har  været  opstillet  som  en  Ytring 
af  Rosen  pg  af  metastatisk  Saarfeber;  men  den  maa  dog  op- 
fattes blot  som  en  Komplikation  og  ikke  som  et  lor  disse 
Sygdomme  særeget  Fænomen,  der  altid  er  tilstede. 

Den  rosenrøde  Farve  af  Granulationerne  kan  undertiden 
forandres  til  et  cyanotisk  blaarødt,  og  der  maa  da  efter  den 
brugelige  Nomenklatur  siges  at  være  enHyperæmie  tilstede. 

Hyppigere  forekommer  dog  Modsætningen  eller  Anæmi  e, 
naar  nemlig  Granulationerne  blive  blegrøde  indtil  gulgraa  eller 
halvt  gjennemsigtige,  saaledes  at  de  endog  antage  samme 
Farve  som  paa  Lig.  Modsætningen  gjør  da;  at  Arranden  faar 
et  endnu  rødere  Udseende  end  sædvanligt. 

Naar  den  Del,  paa  hvilken  Saaret  findes,  bliver  ødema- 

% 

tøs,  bliver  ogsaa  Granulationerne  ød  em  at  øse,  og  det  gjerne 
i endnu  høiere  Grad  end  de  omliggende  Dele,  saaledes  at  de 
ligesom  vælter  frem  over  Fladen.  Farven  bliver  ogsaa  bleg- 
graa,  gul  eller  gulgraa.  Ikke  destomindre  kan  der  dannes  en 
Arrand,  men  Epitelet  derfra  flosses  dog  let  op.  Serum  i de 
ødematøse  Granulationer  kan  endog  samles  i smaa  Blærer 
eller  Cyster. 

Granulationerne  er  under  almindelige  Omstændigheder 
ikke  tilbøielige  til  Blødninger.  Naar  disse  forekommer,  er 
de  som  oftest  en  Følge  af  mislig  Behandling.  Thi  Saartoa- 
lettet  kan  udføres  endog  ugevis  flere  Gange  daglig,  uden  at 
der  opstaar  nogen  Blødning.  Dette  fortjener  særlig  Opmærk- 
somhed, saasom  det  ligger  nær  at  tro,  at  Smittestoffet  fra 

Rosen  og  metastatisk  Saarfeber,  forsaavidt  det  ikke  indbrin- 
ges i Legemet  ved  en  bestemt  Operation  eller  Læsion,  bliver 
indpodet  gjennem  smaa  Læsioner,  som  tilføies  Granulatio- 
nerne og  frembringe  Blødning,  enten  ved  den  daglige  For- 
binding eller  ved  de  talrige  smaa  Efteroperationer,  som  saa 
ofte  finder  Sted,  f.  Ex.  ved  Spaltning  af  Abscesser,  Søgen 
efter  Bensplinter,  Kugler  o.  desl.  Hvis  det  derfor  skulde 

forholde  sig  saaledes,  som  ingenlunde  er  usandsynligt,  at  der 
udfordres  en  frisk  Beskadigelse  at  Granulationerne  — som 
af  andre  Legemsdele  — for  at  Smittestoffet  skal  kunne  faa 
Indpas,  da  ligger  deri  en  Opfordring  til  at  omgaaes  ethvert 
Saar  med  den  største  Forsigtighed.  Denne  bør  endog  gaa 
saa  vidt , at  Saaret  i slette  Lokaler  enten  slet  ikke  for- 
bindes, eller  blot  bedækkes  med  Vat  eller  Drev  og  lades  urørt 
indtil  flere  Uger. 

Foruden  disse  Blødninger  af  Granulationerne,  hvor  Blo- 
det træder  ud  paa  Overfladen,  forekommer  desuden  Blodud- 
trædelser i selve  Massen  af  Granulationerne.  Dette  Slags 
Hæmorragier  viser  sig  gjerne  som  smaa  Blodpunkter,  der 
sjelden  er  større  end  et  Knappenaalshoved,  men  ofte  deri- 
mod saa  smaa,  at  et  svagt  eller  uøvet  Øie  kun  vanskelig  ser 
dem  uden  Loupe.  De  er  som  andre  Blodudtrædelser  i Be- 
gyndelsen røde,  men  bliver  efterhaanden  mere  brune,  og  bryder 
ofte  ud  gjennem  Overfladen,  paa  hvilken  de  efterlader  et  syn- 
ligt Substantstab.  Hvad  der  foranlediger  disse  Hæmorragier 
er  endnu  ubekjendt,  men  det  vides  af  Erfaring,  at  de  fordrer 
stor  Opmærksomhed,  saasom  de  synes  at  være  Forløbere  for 
alvorligere  Sygdomme. 

De  Rundceller  eller  det  Pus,  der  gjennemtrænger  Granu- 
lationsvævet, kan  paa  sin  Vandring  derigjennem  ophobes  i 
større  eller  mindre  Masser,  som  i saa  Fald  danner  Hulheder 
eller  konstituerer  virkelige  Abscesser  inde  i selve  Granula- 
tionsvævet. Deslige  Abscesser  ser  ud  som  smaa  gule  Punkter, 

cler  kan  udvides  indtil  en  Ærts  Størrelse  eller  mere,  saa- 
ledes  at  Pusset  efter  Indsnit  tlyder  synbart  ud  og  efterlader 
en  tom  Hulhed. 

Pusset  kan  undertiden  ogsaa  koagulere,  saaledes  at 
det  paa  Overfladen  danner  en  hvidgul  Hinde.  Naar  denne 
fjernes,  sees  Granulationerne  at  ligge  røde  og  speilblanke 
under.  Forholdet  er  dog  ikke  her  det  samme  som  ved  Croup 
eller  Difterit,  hvor  der  under  det  membranøse  Sygdomspro- 
dukt ligger  en  med  Epitel  bedækket  Slimhinde.  Det 
er  desuden  endnu  ikke  paavist,  at  der  er  nogen  genetisk  Sam- 
menhæng mellem  Croup  eller  Difterit  og  de  saakaldte  crou- 
pøse  eller  difteritiske  Granulationer  paa  Saar.  Og  saalænge 
en  saadan  Sammenhæng  endnu  ikke  er  paavist,  saa  længe 
maa  ogsaa  begge  Tilstande  holdes  ud  fra  hinanden  og  be- 
tragtes som  forskj ellige,  trods  den  ydre  Lighed  der  er  imel- 
lem dem,  men  som  kun  bestaar  deri,  at  der  i begge  Tilfælde 
er  dannet  en  hvidgul  Hinde,  som  ligger  mere  eller  mindre 
løst  paa  en  rød  Flade.  Man  bør  derfor  kalde  denne  Granu- 
lationssygdom Koagulatipn  og  ikke  Croup  eller  Difterit.  Prog- 
nostisk er  der  desuden  den  Forskj  el,  at  Croup  eller  Difterit 
altid  er  at  betragte  som  en  slem  Sygdom,  medens  derimod 
den  tilsvarende  Koagulation  af  Pus  i Saar  ikke  er  til  Hinder 
for  Tilheling,  med  mindre  den  er  forbunden  med  andre  Syg- 
domme, som  giver  slet  Prognose.  Det  er  saaledes  kun  Kom- 
plikationen med  andre  Sygdomme  og  ikko  den  rene  for  sig 
bestaaende  Koagulation  af  Pus  i Saar,  som  giver  den  slette 

Prognose.  Ti,  hvor  der  ingen  Komplikation  er,  der  bliver 
Saarfladen,  trods  det  koagulerede  Pus,  bedækket  fra  Randen 
af  med  et  ligesaa  stærkt  og  fast  Epitel  som  sædvanligt  un- 
der normale  Forhold. 

Aarsagen  til  Pussets  Koagulation  er  endnu  ubekjendt. 
At  og  til  skulde  man  tro,  at  den  fremkaldtes  ved  et  Smitte- 
stof,  saasom  det  ikke  sjelden  hænder,  at  der  hos  flere  Saar- 
syge  paa  engang  dannes  deslige  Koagnlationshinder.  Der  ha- 
ves ingen  Erfaring  for,  at  Koagulationshinden  foraarsages  af 
noget  særligt  Forbindingsmiddel. 

Granulationsvævet  kan  endelig  ogsaa  dø  bort  eller  an- 
gribes af  Nekrose.  Denne  viser  sig  sædvanlig  i Form  af 
/ * 

rundagtige  Fordybninger  paa  et  eller  flere  begrændsede  Ste- 
der af  Granulationsfladen  og  forekommer  meget  hyppigt,  skjønt 
sjelden  uden  Komplikation,  eller  i alt  Fald  uden  at  være 
en  Følge  enten  af  indre  Tryk  fra  fremmede  Legemer,  der  ere 
indbragte  udenfra  eller  opstaaede  som  nydannede  Sygdoms- 
produkter, eller  ogsaa  af  en  udvendig  fra  virkende  kemisk 
eller  mekanisk  Kraft.  Efter  Skudfrakturer  kan  der  saaledes 
pludselig  inden  faa  Timer  dannes  et  fordybet  sammensunket 
lidet  nekrotiseret  Parti,  i hvis  Bund  nogle  gule  træfiberlig- 
nende  Trevler  stikker  frem.  Dette  Parti  ligger  altid  under 
Niveauet  af  det  omliggende  friske  Granulationsvæv  og  er  ofte, 
men  ikke  altid,  bedækket  med  et  Lag  af  koaguleret  Pus.  Her 
er  det  i Regelen  en  Bensplint,  et  Blystykke  eller  deslige,  som 
skal  udstødes  gjennem  Granulationsvævet  ved  den  samme  Livs- 

ytring  som  naar  Proppen  i en  Furunkel  eller  Karbunkel  skal 
udstødes  gjennem  Huden.  Derfor  kan  en  saadan  hurtigt  op- 
staaet  Nekrose  som  oftest  og  især  under  Behandlingen  af 
Skudsaar  betragtes  som  Tegn  paa,  at  der  under  Fladen  lig- 
ger et  fremmed  Legeme,  som  skal  ud. 

Paa  Steder,  hvor  den  omgivende  Hud  er  meget  stram 
eller  er  bleven  strammet  under  Arkontraktionen,  kan  der  op- 
staa  en  ren  Nekrose  uden  Komplikationer.  Her  ser  man  med 
engang  smaa  runde  Partier  af  Granulationerne  at  kollabere, 
sædvanlig  nær  Arranden,  ofte  endog  lige  i Arranden,  saaledes 
at  den  ene  Halvdel  ligger  i denne  og  den  anden  i Granula- 
tionsvævet. Det  nydannede  Ars  Epitel  kan  endog  hæve  sig 
op  til  en  oval  eller  rund  Blære  af  Størrelse  fra  en  Millime- 
ter til  en  Centimeter.  En  saadan  ren  eller  blot  af  Stram- 
ning opstaaet  Nekrose  forekommer  ogsaa  under  Tilhelingen 
af  store  Brandsaar,  ved  Saar  paa  Skinnebenet  (de  saakaldte 
Ulcera  cruris),  ved  Operationssaar  efter  cancer  mammæ  o. 
dsl.,  hvor  Granulationsvævet  ligger  lige  paa  Ben,  eller  hvor 
Huden  patologisk  er  tilvoxet  underliggende  Ben. 

Det  almindeligste  er  dog,  at  Nekrose  i Granulationsvæ- 
vet er  forbunden  med  andre  Granulationssygdomme,  blandt 
hvilke  maa  nævnes  Anæmie,  Ødem  og  Hæmorragie.  Men  den 
Komplikation,  som  især  paakalder  Opmærksomheden,  er  naar 
der  samtidigt  med  Nekrosen  i Granulationsvævet  tillige  viser 
sig  Koagulation  af  Pusset.  Ti  skjønt  en  saadan  med  Pus- 
Koagulation  forbunden  Nekrose  nok  under  almindelige  Om- 

stændigheder  og  specielt  under  gunstige  hygieniske  Forhold 
kcan  holde  sig  til  enkelte  smaa  begrændsede  Punkter,  kan 
den  dog  til  sine  Tider  udbrede  sig  videre  til  alle  Kanter,  an- 
gribe bele  Granulationsfladen  og  endog  gaa  over  paa  de  om- 
liggende sunde  Dele.  Den  konstituerer  da  hvad  jeg  kalder 
Necrosis  serpiginosa,  Snigbrand,  Hospitalsbrand  eller  hvad 
der  hist  og  her  urigtigt  er  opfattet  som  Difterit  i Saar.  Navnet 
Hospitalsbrand  er  et  høist  uheldigt  Navn,  fordi  det  blandt 
baade  Læger  og  Lægfolk  kun  altfor  let  vækker  overdrevne 
Forestillinger  om  Sygdommens  Farlighed.  Denne  Sygdom  er 
nemlig  ikke  paa  langt  nær  saa  farlig  hverken  for  de  deraf 
Angrebne  eller  med  Hensyn  til  Smitsomheden  som  de  to  an- 
dre Saarsygdomme,  Rosen  og  metastatisk  Saarfeber. 

De  lokale  Saarsygdomme  eller  de  egentlige  Granulations- 
sygdomme er  nu  gjennemgaaede;  de  konstitutionelle  Saar- 
sygdomme, som  Snigbrand,  metastatisk  Saarfeber,  Rosen  etc. 
skal  derimod  ikke  omtales  i dette  Arbeide.  Dog  maa  et 
klinisk  Samlebillede  omtales,  nemlig  den  retarderede  Er- 
statning, skjønt  de  enkelte  Bestanddele  deraf  allerede  er 
nævnte  i det  foregaaende. 

Naar  Epitelet  paa  Huden  eller  Fordøielseskanalen  er 
fjernet  i hele  sin  Tykkelse,  da  er  som  sagt  den  sædvanlige 
Proces  den,  at  Defekten  fyldes  med  Granulationer,  disse  be- 
dækkes  med  Epitel  og  der  opstaar  et  Ar.  Den  oprindelige 
Defekt  bliver  saaledes  erstattet  af  et  Væv,  som  mer  eller 
mindre  fuldstændigen  er  istand  til  at  udføre  den  tabte  Dels 

Funktion.  Under  Tilhelingen  af  Saaret  kan  imidlertid  en- 
ten nye  mekaniske  eller  kemiske  Indvirkninger  atter  danne 
nye  Saar  i Saaret,  eller  det  oprindelige  kan  forstørres  ved 
nye  Defekter  eller  der  kan  under  Tilhelingen  opstaa  de  før 
næknte  cirkumskripte  Nekroser  af  Granulationsvævet  og  Ar- 
randen. Alle  disse  nye  Defekter  maa  nu  atter  erstattes  og 
Tilhelingen  bliver  retarderet.  Skulde  man  præcisere  Be- 
grebet Ulcus  som  en  bestemt  Tilstand,  da  maatte  det  netop 
blive  denne  retarderede  Erstatning. 

En  Defekt  paa  Skinnebenet  tilheler  ikke  paa  lange  Tider, 
men  der  dannes  derfor  ligefuldt  uafladeligt  Granulationer  og 
en  Arrand.  Kun  bliver  disse  enten  udsatte  for  nye  mekani- 
ske Insulter,  eller  der  danner  sig  cirkumskripte  Nekroser  som 
atter  skal  erstattes.  Hertil  kommer  nu  en  for  Opfatningen 
af  bele  Sygdomsbilledet  meget  væsentlig  Omstændighed,  nem- 
lig at  det  Sted,  hvor  Saaret  oprindelig  blev  dannet,  stadigt 
er  udsat  for  nye  mekaniske  Insulter  og  at  det  Erstatningsvæv, 
som  dannes,  altid  er  svagt  og  afdør  efter  endog  mindre 
Insulter,  end  dem,  som  fra  først  af  foraarsagede  det  oprinde- 
lige Saar.  De  patologiske  Processer  bliver  saaledes  her  gan- 
ske de  samme  som  man  saa  byppigen  ser  efter  Skudsaar, 
hvilke  ogsaa  er  udsatte  for  retarderet  Erstatning  eller  som 
man  ellers  siger  Vulnus  gaar  over  i Ulcus. 

Saafremt  denne  fysiologiske  Opfatning  af  Saar  maatte 
vinde  Tilslutning,  vil  deraf  følge  en  større  Sikkerhed  og 
en  større  Simpelbed  i Behandlingen  af  Saar  i Almindelig- 

lied.  Man  vil  nemlig  da  med  Tryghed  kunne  overlade  de 
rene  Saar  ganske  til  sig  selv,  men  destomere  gjennem 
hygieniske  Foranstaltninger  søge  at  forebygge  alle 
skadelige  Indvirkninger,  specielt  den  Forplantelse  af  Smitte- 
stof, hvortil  Saar  saa  let  giver  Anledning. 


